**Varteks potpisao novi petogodišnji distributerski ugovor s**

**Levi's-om, za Hrvatsku i zemlje regije**

*Novi petogodišnji ugovor potpisan između Varteksa i Levi'sa potvrda je uspješne suradnje dviju kompanija koja traje već 28 godina*

**Varaždin, 17.05.2012.** – Varteks d.d. ovih je dana potpisao novi petogodišnji distributerski ugovor s tvrtkom Levi Strauss Europe za Hrvatsku i zemlje regije. Time dvije kompanije nastavljaju uspješnu dugogodišnju suradnju.

Varteks i Levi's uspješno surađuju već 28 godina, a 2007. godine Varteks je postao ekskluzivni distributer Levi's-a za Hrvatsku i zemlje regije te je kroz 121 prodajno mjesto uspješno pozicionirao robnu marku Levi Strauss na tržištima zemalja regije.

Novi petogodišnji ugovor potpisan s Levi'som, odraz je povjerenja vodećeg svjetskog brenda te potvrda kvalitetno odrađenog posla.

„*Nastavak dugogodišnje suradnje s našim strateški važnim partnerom veliki je uspjeh i priznanje kompaniji, osobito u vrijeme izuzetno naglašene gospodarske krize. Uz to, ovaj je ugovor ujedno i potvrda ispravnosti naše zacrtane poslovne strategije. Kontinuitet i obnova suradnje s Levi's-om, ali i s ostalim našim ključnim inozemnim partnerima, potvrđuju da europske odnosno svjetske tvrtke cijene naš rad i prepoznaju nas kao kvalitetnog i poželjnog partnera*.“ – izjavio je Zoran Košćec, predsjednik Uprave Varteksa na današnjem brifingu za medije u Varaždinu.